b'\n_START_ARTICLE_\nV\xc3\xa4in\xc3\xb6 Rautiainen\n_START_PARAGRAPH_\nV\xc3\xa4in\xc3\xb6 Armas Rautiainen (16. helmikuuta 1932 Saarij\xc3\xa4rvi \xe2\x80\x93 2. helmikuuta 2011 Saarij\xc3\xa4rvi) oli suomalainen yritt\xc3\xa4j\xc3\xa4 ja kansanedustaja. H\xc3\xa4net valittiin kansanedustajaksi vuosiksi 1979\xe2\x80\x931983 Kristillisest\xc3\xa4 liitosta Keski-Suomen l\xc3\xa4\xc3\xa4nin vaalipiirist\xc3\xa4.\n_START_SECTION_\nYritt\xc3\xa4j\xc3\xa4n\xc3\xa4\n_START_PARAGRAPH_\nRautiainen oli yritt\xc3\xa4j\xc3\xa4. H\xc3\xa4n aloitti 1956 l\xc3\xa4mp\xc3\xb6pattereiden valmistajana ja laajensi toimintaa my\xc3\xb6hemmin muoviputkij\xc3\xa4rjestelmiin ja keskusl\xc3\xa4mmityskattiloihin. Kirjapainoteollisuuskin tuli mukaan h\xc3\xa4nen yritystoimintaansa. Rautiainen oli 1976 verotetuin yksityishenkil\xc3\xb6 Suomessa.\n_START_SECTION_\nEduskuntaty\xc3\xb6\n_START_PARAGRAPH_\nRautiainen valittiin kansanedustajaksi vuosiksi 1979\xe2\x80\x931983 Kristillisest\xc3\xa4 liitosta Keski-Suomen l\xc3\xa4\xc3\xa4nin vaalipiirist\xc3\xa4.\n_START_SECTION_\nTunnustukset\n_START_PARAGRAPH_\nRautiainen sai useita tunnustuksia, muun muassa valtakunnallisen yritt\xc3\xa4j\xc3\xa4palkinnon 1977. Kotikunta Saarij\xc3\xa4rvi my\xc3\xb6nsi h\xc3\xa4nelle 1997 Saarij\xc3\xa4rven Paavo -arvonimen kotiseudun hyv\xc3\xa4ksi tehdyst\xc3\xa4 ty\xc3\xb6st\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRautiaisella oli Yhdysvalloissa karjatila, jossa h\xc3\xa4n asui 1980-luvun lopulta alkaen mutta s\xc3\xa4ilytti Suomen kotimaana, jonne h\xc3\xa4n palasi vaimon sairastuttua.'